Politiet genoptog sidst på dagen eftersøgningen af den 56-årige Ole Høngaard Nielsen fra Hirtshals.

Venner og familie fandt Ole Høngaard Nielsens lyse sweater og sorte hue på stranden ved Kjul. De pårørerne alarmerede straks politiet, som satte en eftersøgning i gang med helikopter og hunde. Desværre uden resultat. Ole Høngaard Nielsen forlod sit hjem natten til søndag i nedtrykt sindstilstand. Hans grønne bil blev efter hans forsvinden ret hurtigt fundet på Kjul Strand.